
Laste arvu suurendamine koolieelse lasteasutuse PÄIKENE 
lasteaiarühmas ja vanemas sõimerühmas
1. Asjaolud ja menetluse käik.

Narva munitsipaalne koolieelne lasteasutus PÄIKENE on keelekümblusprogrammis osalev lasteaed kokku 10 rühmaga - 2 sõimerühma ja 8 lasteaiarühma. Selle lasteasutuse sõimerühmades (nimelt vanemates sõimerühmades) käivad 2-3-aastased lapsed. Lasteaias Päikene on 8 lasteaiarühma, kus käivad lapsed alates 3.eluaastast kuni 7.eluaastani. Vanuse järgi komplekteeritavate rühmade kõrval on lapsevanematel võimalik valida keelekümbluspõhimõtete alusel töötava või tavarühma vahel. Seega asutuse töökeelteks on nii vene kui ka eesti keel. Hetkel on lasteasutuses Päikene 3 keelekümblusrühma -  1 keelekümblusrühm 5-6- aastastele lastele ja 2 keelekümblusrühma 6-7-aastastele lastele. Seoses antud lasteasutuse keelekümbluspõhimõtetel põhineva tööga on märgitud suur huvi linnaelanike poolt selle lasteasutuse vastu.

Narva Linnavalitsuse Kultuuriosakonda 10.10.2006 saabus koolieelse lasteasutuse Päikene juhataja taotlus nr 3.1-8/159  palvega lubada suurendada  laste arvu kuni 22 last aiarühmas ja kuni 18 last vanemas sõimerühmas. Laste arvu suurendamine on heakskiidetud 04.10.2006.a lasteasutuse Päikene hoolekogu nõukogu otsusega nr 10. 

2. Õiguslikud alused.
Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla-või linnavalitsusel õigus lapse arenguks vajalike tingimuste olemasolu korral suurendada laste arvu kuni nelja lapse võrra ning liitrühmas kuni kahe lapse võrra.
3. Otsus.

Suurendada Narva munitsipaalse koolieelse lasteasutuse PÄIKENE (registrikood 75008670) laste arv rühmades alljärgnevalt:

· lasteaiarühmas kuni 22 last
· vanemas sõimerühmas kuni 18 last.

4. Vaidlustamine.

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Otsuse teatavaks tegemine.

Korraldus jõustub seadusega  sätestatud korras.

